Jozef Potáč

Jozef Potáč (* 6. jún 1978) je slovenský hokejista hrá, na poste obrancu. Je odchovancom HK Púchov.

Klubový hokej 
Jozef Potáč začínal s hokejom v Púchove. Za miestnych mužov si prvýkrát zahral v sezóne 1995/96 ako 17 ročný, keď odohral za ŠK Matador Púchov v 1. hokejovej lige SR všetkých 44 kôl. V tejto sezóne obliekol aj reprezentačný dres Slovenska do 18 rokov. Od nasledujúcej sezóny sa stal hráčom HK Spartak Dubnica nad Váhom. Vo svojej prvej sezóne v klube HK Spartak Dubnica nad Váhom nastúpil v extralige na 15 stretnutí. Okrem mužov Dubnice nad Váhom hrával aj za juniorský tím z tohto klubu. Aj v tejto sezóne si vybojoval reprezentačný dres Slovenska. Zahral si na Majstrovstvách sveta do 20 rokov. V tejto sezóne klub z Dubnice nad Váhom zostúpil z extraligy. Jozef Potáč hral za Dubnicu aj ďalšie tri sezóny v 1. hokejovej lige. Tú tretiu, ale dokončil v Banskej Bystrici. Pred novým ročníkom sa opäť vrátil do Dubnice, kde hral za miestny klub okrem 1. hokejovej ligy SR aj medzinárodnú Interligu v ktorej v tej sezóne Dubnica nad Váhom hrávala. Za Dubnicu odohral v 1. hokejovej lige ďalšie dve sezóny. V tej druhej, ktorou bola sezóna 2003/04 sa stala Dubnica nad Váhom víťazom 1. hokejovej ligy a Jozef Potáč sa mohol so spoluhráčmi tešiť s prvoligových zlatých medailí a z postupu do extraligy. Novú sezónu odohral za Dubnicu v extralige. V barážovej sérii sa klub HK Dubnica nad Váhom síce zachránil, keď vyhral nad klubom HC Topoľčany 4:2 na zápasy, ale počas letnej prestávky vtedajší prezident HK Spartak Dubnica nad Váhom Ladislav Janeček predal extraligovú licenciu klubu MHC Martin. Dubnici, tak ostala licencia len na 1. hokejovú ligu ktorú, ale predala klubu z Humenného. V Dubnici nad Váhom sa tak zrušil seniorský hokej a hráči extraligového kádra Dubnice nad Váhom si tak museli hľadať nové kluby. Jozef Potáč sa vybral smer Nemecko, keď podpísal zmluvu s klubom ESC Harzer Wölfe Braunlage, ktorý pôsobí v 4. nemeckej lige, ktorou je regionálna liga. Konkrétne v severovýchodnej skupine. Po dvoch sezónach v tomto klube podpísal zmluvu s klubom Blue Lions Leipzig, ktorý hráva v Oberlige čo je 3. nemecká liga. Za Leipzig odohral tri sezóny. Dve v Oberlige a jednu v Regionálnej lige v skupine východ, kde tím zostúpil. V sezóne 2010/11 podpísal zmluvu s klubom EHC Bayreuth Tigers pôsobiaci v Bayernlige. Pred sezónou 2013/14 klub postúpil do Oberligy skupiny juh. Hráčom EHC Bayreuth Tigers je aj v súčasnosti. Sezóna 2016/17 je jeho siedmou v tomto klube.

Osobné úspechy 
Bayernliga (4. liga)

 Sezóna 2011/12
 Obranca roka
 Najviac asistencií medzi obrancami – 32 asistencií
 Najviac kanadských bodov medzi obrancami – 41 bodov za 9 gólov a 32 asistencií
 Sezóna 2012/13
 Víťaz ligy s klubom EHC Bayreuth Tigers
 Obranca roka
 Najviac asistencií medzi obrancami – 36 asistencií 
 Najviac kanadských bodov medzi obrancami – 43 bodov za 7 gólov a 36 asistencií

Oberliga Süd (3. liga)

 Sezóna 2014/15
 Obranca roka
 Najviac asistencií medzi obrancami – 56 asistencií
 Najviac bodov medzi obrancami – 65 bodov za 9 gólov a 56 asistencií
 Sezóna 2015/16
 Obranca roka

Štatistiky – Základná časť

Štatistiky – Play-off

Reprezentačná kariéra

Zdroj 
 Jozef Potáč na eliteprospects.com
 Jozef Potáč na eurohockey.com

Slovenskí hokejisti
Hráči MHK Dubnica nad Váhom
Hráči HK Púchov